ŽUPNIJA Vrh Sveti Trije Kralji

Vrh Sv. Treh Kraljev 7

Rovte 1373

**Datum: 15.9.2024**

# Zapisnik 12. rednega srečanja župnijskega pastoralnega sveta

sobota, 14. september 2024 ob 19.00 uri v dvorani župnišča

**Prisotni:** župnik Janez Petrič, duhovni pomočnik Janez Celar, Valentina Gantar, Jože Petrovčič, Gvido Bokal, Tone Klemenčič, Andreja Kranjc, Marija Buh, Marko Žust, Tatjana Alič, Tone Kogovšek, Marinka Jelovčan

**Odsotni:** Miha Kavčič, Edo Dolinar, Miha Kogovšek, Krištof Treven, Helena Nagode, Mojca Treven

Dnevni red:

1. **Uvodna molitev**
2. **Cerkveno leto do adventa**
3. **Pregled po dejavnostih ŽPS:**
	1. Molitev, oznanjevanje, bogoslužje
		1. molitev rožnega venca (oktober; 1. november); molitev rožnega venca božjega usmiljenja
		2. pešromanje na Brezje
	2. Kateheza
		1. Katehetsko leto 2024/2025
	3. Petje pri bogoslužju
	4. Mladina
	5. Praznovanja, druženje, čiščenje, krašenje
		1. blagoslov obnovljenega župnišča
	6. Karitas
	7. Gospodarstvo
		1. Fasada župnišča
		2. Spovednica
		3. Obnova strehe na mežniji v Hlevnem Vrhu
4. **Razno**

K 2. točki – **Cerkveno leto do adventa**

* **Jesenski romarski shod Hlevni Vrh, nedelja / 15. september ob 10. uri**
* **Rožnovenska nedelja, 6. oktober**
* **Misijonska nedelja, 20. oktober**
* **Vsi sveti, petek, 1. novembra, maši ob 10. in 15. uri; molitev rožnega venca v cerkvi ob 14. uri; po popoldanski maši molitve na pokopališču;**
* **Spomin vseh rajnih, sobota, 2. novembra; sveta maša v Hlevnem vrhu bo 9. uri in po maši molitve na pokopališču;**
* **Zahvalna nedelja, 3. november, darovanje za organista in zborovodjo**
* **Kristus kralj; zadnja nedelja v cerkvenem letu, 24. november, začetek tedna Kariras**

K 3. točki - **Pregled dejavnosti ŽPS**

* **Molitev, oznanjevanje, bogoslužje**
	+ Molitev rožnega venca / rožnega venca božjega usmiljenja
		- Vsak drugi mesec rožni venec božjega usmiljenja
		- V oktobru: mogoče tudi vsako drugo nedeljo rožni venec božjega usmiljenja
	+ Farno peš romanje na Brezje / prva sobota v oktobru: Do Javorij se odpeljemo z avtobusom, potem pa je še okrog 8 ur zmerne hoje do narodnega svetišča. Sveta maša na Brezjah ob 19. uri. Po maši vrnitev domov z avtobusom.
	+ Branje beril: seznam do 1. novembra
	+ Ministranti:
		- Zahvala g. Janezu Celarju za organizacijo ministrantskega izleta na Komno in Bohinj ob izteku šolskih počitnic;
		- Letos ni novih kandidatov;
		- Biti pozoren na enakomerno porazdelitev zadolžitev pri maši;
	+ Božični koncert otrok in mladih v POŠ Vrh (Otroško-mladinski zbor / Marina – dramska predstava otrok). ŽPS pozdravlja predlog in bo po svojih močeh pomagal če bo zboru in Marini dogodek uspelo pripraviti.
* **Kateheza**
	+ **Veroučno leto** se je pričelo v soboto **14. septembra**;
	+ Verouk bo potekal tako kot lansko leto po sobotni sveti maši:
		- 1. do 4. razred - župnik;
		- 5. do 9. razred – Nevenka.
	+ Skupno srečanje za starše in veroučence / predlog Janez Celar / prvo srečanje se poskuša organizirati v začetku oktobra po sobotni sveti maši.
* **Petje pri bogoslužju**
	+ **Petje pri sobotnih mašah – ljudsko petje / kadar ima birmanska skupina verouk mladinske cerkvene pesmi / vodi Marina**
	+ **Potrebno uglasiti orgle**
* **Mladina**
	+ **Mladim se zahvaljujemo za izpeljani oratorij ob začetku počitnic.**
	+ **Stična mladih** bo 21. septembra; Če se bodo mladi iz naše župnije organizirali za skupni prevoz, le tega plača župnija.
* **Praznovanja, čiščenje, krašenje**
	+ Stalna zimska okrasitev od adventa do cvetne nedelje;
	+ Praznovanje zaključka obnove fasade župnišča – podrobnosti se dogovorimo na naslednjem srečanju.
* **Gospodarstvi svet**
	+ **Obnova zunanjosti župnišča / nova fasada:**
		- Poslati na škofijo prošnjo o nameri obnove fasade župnišča / župnik;
		- Poslati na Volkov sklad prošnjo za finančno pomoč / župnik;
		- Dobiti iz zavoda za spomeniško varstvo pogoje in soglasje za obnovo / Gvido; Če se bo obnova zavlekla v pomlad bomo oddali vlogo za sofinanciranje na občino Logatec;
		- Zbiranje prostovoljnih prispevkov za župnišče dobro poteka – do sedaj smo zbrali 3.950€; 4.100€ pa smo dobili od prodanega lesa zbranega v pomladni zbiralni akciji;
		- Zaščita letev / delovna akcija soboto v oktobru, ko bo primerno vreme (zaščitno sredstvo že nabavljeno, kad za potapljanje dobimo v Zavratcu);
		- Z obnovo bomo začeli predvidoma v novembru. Velika noč je naslednjo leto 20. aprila - računamo da nam bo uspelo fasado obnoviti do pomladanskega romarskega shoda 27. aprila 2025.
	+ **Prejeli osnutek pogodbe za Poslovilni objekt; Sestavili opombe (Janez Celar, Gvido, Gospodarski svet), jih skupaj z osnutkom pogodbe poslali na škofijo. Gospodarski svet škofije je zadevo že obravnaval in poslal pripombe, ki jih je župnik posredoval na občino Logatec; Čakamo na nov predlog pogodbe.**
	+ **Na Krajevno skupnost se pošlje pobuda, da se v okviru Poslovilnega objekta poskuša urediti javno stranišče za obiskovalce naše lepe turistične točke.**
	+ **Nabavi se kurilno olje za ogrevanje prostorov župnišča – dopolnitev cistern.**
	+ **Naslednji projekt po zaključku obnove fasade: obnova strehe na mežniji v Hlevnem Vrhu. Sledi izdelava nove spovednice v farni cerkvi.**

K 4. **točki** **– Razno**

Srečanje smo zaključili ob 20.45 uri. / **Prihodnje srečanje bo predvidoma 30. novembra 2024 ob 19. uri** v prostorih župnišča.

 Zapisal Marko Žust